**DISPOZIŢIA**

privind constituirea Echipei de Implementare a Proiectului „*Reabilitarea energetică pentru corpul A de clădire al Spitalului Clinic de Recuperare Cluj-Napoca”*

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 22.885/31.05.2024, elaborat de către Direcția Dezvoltare și Investiții, prin care se motivează și fundamentează emiterea actului administrativ,

Ținând cont de:

* Contractul de finanțare nr. 32/21.05.2024 privind proiectul „*Reabilitarea energetică pentru corpul A de clădire al Spitalului Clinic de Recuperare Cluj-Napoca”,* cod SMIS 300583;
* Ghidul Solicitantului - Sprijinirea eficienței energetice în clădirile publice, inclusiv clădiri de patrimoniu, Obiectiv de politică 2: O Europă mai verde, rezilientă, cu emisii reduse de dioxid de carbon care trece la o economie cu zero emisii de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice si adaptării la acestea, a prevenirii și gestionării riscurilor și a mobilității urbane sustenabile, Prioritatea 3: O regiune cu localități prietenoase cu mediul, Obiectiv specific 2.1: Promovarea eficienței energetice și reducerea emisiilor de gaze cu efect de seră (FEDR), cu modificările și completările ulterioare;

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 173 alin. 5 lit. i), art. 191 alin. (1) lit. e) și alin. (6) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 44 din Legea nr. 273/2006 privind finanțele publice locale, cu modificările și completările ulterioare;
* Ordonanței de Urgență a Guvernului nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate Romaniei din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârii Guvernului nr. 829 din 27 iunie 2022 pentru aprobarea Normelor metodologice de aplicare a Ordonantei de urgenta a Guvernului nr. 133/2021 privind gestionarea financiara a fondurilor europene pentru perioada de programare 2021-2027 alocate Romaniei din Fondul european de dezvoltare regionala, Fondul de coeziune, Fondul social european Plus, Fondul pentru o tranzitie justa, rectificată;
* Hotărârii Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2027-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Se constituie Echipa de Implementare a Proiectului *Reabilitarea energetică pentru corpul A de clădire al Spitalului Clinic de Recuperare Cluj-Napoca* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
|  | Mariana RAȚIU | Manager proiect | Director executivDirecția Dezvoltare și Investiții |
|  | Diana COMAN | Asistent proiect | ConsilierServiciul Managementul Proiectelor |
|  | Daniela FURCOVICI | Expert implementare | ConsilierServiciul Managementul Proiectelor |
|  | Mihaela TRIPON | Expert implementare | ConsilierServiciul Managementul Proiectelor |
|  | Andra MOLDOVAN | Expert implementare | ConsilierServiciul Managementul Proiectelor |
|  | Aida MIHAI  | Responsabil tehnic  | ConsilierServiciul Autorizări |
|  | Alin MNERȚAN | Responsabil tehnic  | ConsilierServiciul Managementul Proiectelor |
|  | Cosmin ROGOZAN | Responsabil tehnic  | ConsilierServiciul Managementul Proiectelor |
|  | Dr. Sanda PATRICHI | Coordonator proiect spital | Spitalul Clinic de Recuperare Cluj-Napoca |
|  | Consuela GALEA | Responsabil tehnic spital | Spitalul Clinic de Recuperare Cluj-Napoca |
|  | Aurel ȘANDOR | Responsabil tehnic spital | Spitalul Clinic de Recuperare Cluj-Napoca |
|  | Ramona JUCAN | Responsabil achiziții | Consilier achiziții publiceServiciul Lucrări și Achiziții Publice |
|  | Juliette MĂGRĂDEAN | Responsabil achiziții | Consilier achiziții publiceServiciul Lucrări și Achiziții Publice |
|  | Andra OLARU | Responsabil juridic | ConsilierServiciul Managementul Proiectelor |
|  | Cristina ȘCHIOP | Responsabil financiar | Director GeneralDirecția Generală Buget-Finanţe, Resurse Umane |
|  | Mirela TARE | Responsabil plăți | ConsilierServiciul Financiar – Contabil |

**Art. 2.**  Prezenta dispoziţie se comunică prin e-mail persoanelor desemnate la art. 1, Direcției Dezvoltare și Investiții şi Prefectului Judeţului Cluj.

**CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Nr. 233 din 3 iunie 2024**